# June Bacon-Bercey

June Bacon-Bercey (Wichita, 23 d'octubre de 1928 - Burlingame, 3 de juliol de 2019) va ser una experta internacional estatunidenca en meteorologia i aviació, que ha treballat per l'Administració Nacional Oceànica i Atmosfèrica, el Servei Meteorològic Nacional i la Comissió de l'Energia Atòmica dels Estats Units. Es creu que va ser la primera dona afroamericana en obtenir un títol en meteorologia.

## Primers temps i educació

Bacon-Bercey va néixer i es va criar a Wichita (Kansas). Va obtenir la seva llicenciatura el 1954 de la Universitat de Kansas i el seu mestratge el 1955 en la Universitat de Califòrnia a Los Angeles (UCLA). Va rebre un mestratge en Administració Pública (MPA) de la Universitat del Sud de Califòrnia el 1979.

## Trajectòria

Bacon-Bercey va començar la seva carrera com a enginyera, quan treballava per a la Sperry Corporation, després va treballar per a una varietat d'organitzacions federals, incloent la Comissió d'Energia Atòmica dels Estats Units com a assessora, al Servei Meteorològic Nacional dels Estats Units Aviation Branch, i al National Meteorological Center.
A partir de 1979, va passar quasi deu anys com a administradora principal de Television Weather Activities en NOAA i va treballar en diversos altres projectes.
L'augment de la participació de les dones afroamericanes en la metereología i la ciència geofísica va ser un enfocament important per a Bacon-Bercey. Al 1978, va publicar una anàlisi dels meteoròlegs afroamericans als Estats Units. Havia guanyat $64 000 com a concursant en The $128,000 Question el 1977, que va utilitzar per establir un fons de beques per a joves dones interessades en les ciències atmosfèriques, administrades per la Unió Americana de Geofísica (AGU). Va ser part del Comitè de Dones i Minories en Ciències Atmosfèriques de l'AGU i va cofundar la Junta de Dones de les Minories de la Societat Metereològica Estatunidenca.
Al 2006, Bacon-Bercey va ser citada en un llibre per a joves titulat June Bacon-Bercey: a meteorologist talks about the weather.

## Honors

Bacon-Bercey va ser la primera dona, així com la primera afroamericana, en rebre el segell d'aprovació de l'American Meteorological Society per la seva excel·lència en la difusió televisiva quan treballava a Buffalo Nova York, en la dècada de 1970.
Al 2000, va ser honrada durant una conferència de tres dies en la Universitat de Howard per les seves contribucions que inclouen: ajudar a establir un laboratori de meteorologia en la Universitat Estatal de Jackson a Mississipi, i pel seu treball en les escoles públiques de Califòrnia. També va ser nomenada «pionera de la minoria» pel seu èxit en ciències atmosfèriques per la NASA.

## Referències

* ↑ Viets, Pat. «NOAA Supporting Conference in Atmospheric Sciences at Howard University». NOAA, 15-03-2000. Arxivat de l'original el 2008-09-16. [Consulta: 15 març 2008].
* ↑ Workman, Bill. «Substitute Science Teacher is a Meteorology Legend». The San Francisco Chronicle, 23-03-2000. [Consulta: 12 març 2019].
* ↑ «Little Known Black History Fact: June Bacon-Bercey». BlackAmericaWeb. [Consulta: 12 març 2019].
* 1 2 3 Spangenburg, Ray; Moser, Kit. African Americans in Science, Math and Invention. Facts on File, Inc., 2012, p. 7–8. ISBN 9780816083312. «Revisat per Steven Otfinoski»
* 1 2 Warren, Wini. Black Women Scientists in the United States (en anglès). Indiana University Press, 1 de gener de 1999. ISBN 0253336031.
* ↑ Bacon-Bercey, June «0477(1978)059%3C0576:SOBMIS%3E2.0.CO%3B2 Statistics on Black Meteorologists in Six Organizational Units of the Federal Government». Bulletin of the American Meteorological Society, 59, 5, 5-1978, pàg. 576-580. DOI: 10.1175/1520-0477(1978)059<0576:sobmis>2.0.co;2 [Consulta: 19 febrer 2017].
* ↑ «June Bacon-Bercey wins $64,000 in TV quiz show». NOAA News. National Oceanic and Atmospheric Administration, 13-05-1977.
* ↑ Anonymous «June Bacon-Bercey Scholarship in atmospheric sciences». Eos, Transactions American Geophysical Union, 59, 12, 1978, pàg. 1012. Bibcode: 1978EOSTr..59Q1012.. DOI: 10.1029/EO059i012p01012-01.
* ↑ Weil, Ann. June Bacon-Bercey : a meteorologist talks about the weather. Boston: Houghton Mifflin, 2006. ISBN 0618599541.
* ↑ Spangenburg, Ray. African Americans in science, math, and invention (en anglès). Facts On File, 2003. ISBN 9781438107745. OCLC 234073808 [Consulta: 11 març 2019].
* ↑ «Substitute Science Teacher Is a Meteorology Legend / Weather pioneer June Bacon-Bercey given more honors». SFGate, 23-03-2000 [Consulta: 29 març 2017].